Sentrale deler av filmen ble innspilt ved Point Reyes Lighthouse.
***Tåken*** (originaltittel: *The Fog*) er en amerikansk skrekkfilm fra 1980 regissert og skrevet av John Carpenter. De ledende rollene spilles av Jamie Lee Curtis, Adrienne Barbeau, Tom Atkins og Hal Holbrook. Filmens handling er lagt til en liten kystby i California som hjemsøkes av en mystisk tåke som forårsaker en rekke bisarre hendelser og dødsfall. Ifølge et gammelt sagn hviler det en forbannelse over byen. Forbannelsen kom på bakgrunn av noe som skjedde for nesten 100 år siden. Filmen inneholder overnaturlige elementer.

Filmen ble godt mottatt av anmelderne og ble også en publikumssuksess.

I 2005 kom en nyinnspilling.

Handling
--------

Noen barn er på utflukt til en strand utenfor Antonio Bay, et lite kystsamfunn på USAs vestkyst. De sitter rundt et bål og en gammel mann forteller legenden om Antonio Bay: «*For 100 år siden i natt drev en mystisk og tett tåke innover kysten. Et fartøy på vei til Antonio Bay gikk på grunn og sank. All om bord omkom. De hadde satt kurs etter et falskt fyr. Når tåken kommer tilbake kommer de døde sjømennene til å stige opp fra havet og hevne seg på byens innbyggere*». Samtidig begynner Stevie Wayne, innehaveren av den lokale radiostasjonen, sine sendinger. Hun gir en spesiell melding til en båt til havs. En advarsel om en usedvanlig tåke. Hun oppdager at tåkebanken virker selvlysende og går mot vinden. Dagen etter blir det oppdaget at tre menn om bord i en båt ute på havet har blitt drept i løpet av natten, selv om det ser ut som om de har vært druknet i flere måneder. Presten Malone tror han har funnet en slags forklaring på fenomenet etter at han finner en gammel journal i en vegg i kirken. Samtidig med alt dette forbereder byen seg til feiringen av sitt 100-årsjubileum.

Om filmen
---------

### Popularitet og økonomi

*Tåken* ble en publikumssuksess. Den innbrakte $21,4 millioner i USA og havnet på 31. plass over de mest innbringende filmene i 1980 (den tredje mest innbringende skrekkfilmen det året).

Produksjonskostnadene var på $1,1 millioner.

### Anmelderne

Den ble godt mottatt av anmelderne, noe som gjenspeiles i at den har fått 76 % på Rotten Tomatoes. Den amerikanske filmkritikeren Roger Ebert gav den 2 av 4 stjerner.

*VG* gav den terningkast fire.

### Priser

Den vant kritikerprisen ved franske Avoriaz Fantastic Film Festival.

### Musikk

Musikken ble komponert og fremført av filmens skaper - John Carpenter. En soundtrack ble utgitt i 1984. En utvidet versjon ble utgitt i 2000.

### Nyinnspilling

I 2005 kom en nyinnspilling regissert av Rupert Wainwright og med Tom Welling, Selma Blair og Maggie Grace i de ledende rollene. Den ble dårlig mottatt av kritikere og ble heller ingen publikumssuksess.

I rollene
---------

* Adrienne Barbeau som Stevie Wayne
* Jamie Lee Curtis som Elizabeth Solley
* Tom Atkins som Nick Castle
* Janet Leigh som Kathy Williams
* John Houseman som Mr. Machen
* James Canning som Dick Baxter
* Charles Cyphers som Dan O'Bannon
* Nancy Loomis som Sandy Fadel
* Ty Mitchell som Andy Wayne
* Hal Holbrook som Father Malone
* John F. Goff som Al Williams
* George Buck Flower som Tommy Wallace
* Regina Waldon som Mrs. Kobritz
* Darwin Joston som Dr. Phibes
* Rob Bottin som Blake
* John Carpenter som Bennett

Referanser
----------

1. ↑  «Top 1980 Movies at the Domestic Box Office». *The Numbers*. Besøkt 25. desember 2019.
2. ↑  Gilles Boulenger, *John Carpenter: Prince of Darkness*, Los Angeles: Silman-James Press, 2003. ISBN 1-879505-67-3
3. ↑  «The Fog (1980)». *Rotten Tomatoes* **(engelsk)**. Besøkt 25. desember 2019.
4. ↑  Ebert, Roger. «The Fog movie review & film summary (1980) | Roger Ebert». *www.rogerebert.com* **(engelsk)**. Besøkt 25. desember 2019.
5. ↑  «The Fog». *www.filmfront.no*. Besøkt 25. desember 2019.
6. ↑  «The Fog - IMDb». Besøkt 25. desember 2019.
7. ↑  «The Fog Soundtrack». *The Official John Carpenter* **(engelsk)**. Besøkt 25. desember 2019.
8. ↑  «The Fog [Original Motion Picture Soundtrack] - John Carpenter | Songs, Reviews, Credits». *AllMusic* **(engelsk)**. Besøkt 25. desember 2019.
9. ↑  «The Fog (2005)» **(engelsk)**. Besøkt 25. desember 2019.
10. ↑  «Top 2005 Movies at the Worldwide Box Office». *The Numbers*. Besøkt 25. desember 2019.

Eksterne lenker
---------------

* (en) *Tåken* på Internet Movie Database Rediger på Wikidata

* (no) *Tåken* hos Filmfront Rediger på Wikidata

* (sv) *Tåken* i Svensk Filmdatabas Rediger på Wikidata

* (da) *Tåken* i Danmark Nationale Filminstitut Rediger på Wikidata

* (en) *Tåken* på AllMovie Rediger på Wikidata

* (fr) *Tåken* på Allociné Rediger på Wikidata

* (nl) *Tåken* på MovieMeter Rediger på Wikidata

* (en) *Tåken* på Turner Classic Movies Rediger på Wikidata

* (en) *Tåken* på American Film Institute Rediger på Wikidata

* (en) *Tåken* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data)
 |